Ovidiu Ioanițoaia, directorul Gazetei Sporturilor, a dezvăluit în editorialul de azi că atacantul de 27 de ani ar fi dorit de New York Red Bulls, echipă din Major League Soccer. (Detalii aici)

Oferta ar fi venit prin intermediul agentului Constantin Dumitrașcu, iar clubul din SUA ar oferi FCSB 3 milioane de euro și un salariu de un milion de dolari pe an lui Denis Alibec.

2.200.000 €este cota lui Albiec, potrivit transfermarkt.de



Alibec a venit la FCSB în ianuarie 2017, pentru 2,04 milioane de euro. În acest sezon, în toate competițiile, are 3 goluri în 23 de partide.

Cine e New York Red Bulls

New York Red Bulls este pe locul 6 în MLS, în conferința de Est, cu 6 puncte după 4 meciuri. Echipa este antrenată de Jesse Marsch și a fost înființată de 1994. Valoarea lotului este de 19,88 milioane de euro, potrivit transfermarkt. Printre cei mai importanți jucători care au evoluat la New York Red Bulls se numără Thierry Henry, Shaun Wright-Phillips, Tim Cahill și Rafa Marquez. Rivalele sunt New York City și DC United.